OpenLLM-France/wikimedia huggingface dataset:
# Walter Gómez

Walter Gómez (Montevideo, 17 de desembre de 1927 - Buenos Aires, 4 de març de 2004) fou un futbolista uruguaià de la dècada de 1950.
Fou 4 cops internacional amb la selecció de l'Uruguai. Pel que fa a clubs, defensà els colors de Nacional, River Plate i Palermo, entre d'altres.

## Referències

* ↑ Walter Gómez a Find A Grave (anglès)
* ↑ Perfil a enciclopediadelcalcio
* ↑ Murió el ex jugador de River Walter Gómez a Clarín
# Torre Quintaneta

La Torre Quintaneta és un mas fortificat a la plana entre la vila de Torroella de Montgrí i l'Estartit (Baix Empordà). És entre la carretera Gi-641, al sud; el Camí Vell de l'Estartit, al nord; i la urbanització de les Dunes. S'hi pot arribar a partir del trencant cap al nord en el km 2,5 de la Gi-641 carretera que enllaça el nucli de Torroella amb l'Estartit. L'edifici és a uns 18 msnm L'edifici té una torre de defensa cilíndrica, actualment envoltada per la resta d'edificis del conjunt, amb dos matacans a la banda de ponent per defensar-se dels atacs dels pirates otomans i berberiscos. Igual que la Torre Gran, pertanyia a la família Quintana d'on prové el seu nom. El 1949 fou protegida com a Bé Cultural d'Interès Nacional per decret del Govern d'Espanya.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Vert Planas, Josep «Pirateria i Masos fortificats del Montgrí i del Baix Ter» ( PDF). Papers del Montgrí, Núm. 7 Aproximació al patrimoni històric del Montgrí, 1988, pàgs. 41-46 [Consulta: 31 desembre 2010].
* ↑ «Torre Quintaneta». Patrimoni.Gencat. Generalitat de Catalunya. [Consulta: 31 desembre 2010].
# Thesaurus

«Thesaurus» té aquests significats:
* Thesaurus, paraula llatina per tresor
* Tesaurus, llistat de paraules.
* Thesaurus Linguae Graecae, institut de recerca nord-americà.
* Thesaurus Linguae Latinae, diccionari de llatí.
* 'Thesaurus', comèdia grega de Filemó el Vell.
Viccionari
# Lawrence Huntington

Lawrence Huntington (Londres, 9 de març de 1900 – 1968) va ser un director de cinema, guionista i productor britànic. Va dirigir més de t renta pel·lícules des que el 1930 va dirigir After Many Years. Posteriorment va treballar a televisió abans de la seva mort el 1968.

## Filmografia parcial

* After Many Years (1930)
* Romance in Rhythm (1934)
* Cafe Mascot (1936)
* The Bank Messenger Mystery (1936)
* Two on a Doorstep (1936)
* Strange Cargo (1936)
* Full Speed Ahead (1936)
* Passenger to London (1937)
* Twin Faces (1937)
* Dial 999 (1938)
* This Man Is Dangerous (1941)
* Tower of Terror (1941)
* Suspected Person (1942)
* Women Aren't Angels (1943)
* Warn That Man (1943)
* Night Boat to Dublin (1946)
* Wanted for Murder (1946)
* When the Bough Breaks (1947)
* The Upturned Glass (1947)
* Mr. Perrin and Mr. Traill (1948)
* Man on the Run (1949)
* The Franchise Affair (1951)
* Deadly Nightshade (1953)
* There Was a Young Lady (1953)
* Contraband Spain (1956)
* The Fur Collar (1962)
* Death Drums Along the River (1963)
* The Vulture (1967)

## Referències

* ↑ Lawrence Huntington Arxivat 2009-01-19 a Wayback Machine. a bfi.org
# Vela als Jocs Olímpics d'estiu de 1912 - 8 metres

Els 8 metres va ser una de les quatre proves de vela que es van disputar al camp de regates de Nynäshamn durant els Jocs Olímpics d'Estocolm de 1912. Hi van prendre part 36 navegants repartits ens set vaixells en representació de quatre països diferents. Es disputà entre el 20 i el 22 de juliol de 1912.

## Resultats finals

Es van disputar 2 regates per una distància total de 21,3 milles nàutiques. La classificació es determinava segons els punts obtinguts en cadascuna de les regates a raó de 7 punts pel primer, 3 pel segon i 1 pel tercer.
| Pos. | Vaixell | Tripulació | 1a regata | 1a regata | 1a regata | 2a regata | 2a regata | 2a regata | Punts Totals | Desempat | Desempat |
| Pos. | Vaixell | Tripulació | Pos. | Temps | Punts | Pos. | Temps | Punts | Punts Totals | Pos. | Temps |
| | Taifun Noruega | Thoralf Glad Thomas Aas Andreas Brecke Torleiv Corneliussen Christian Jebe | 1 | 2h15'59" | 7 | 1 | 2h12'59" | 7 | 14 | | |
| | Sans Atout Suècia | Bengt Heyman Emil Henriques Herbert Westermark Nils Westermark Alvar Thiel | 2 | 2h16'40" | 3 | 4 | 2h16'04" | - | 3 | 1 | 2h26'44" |
| | Lucky Girl Finlàndia | Bertil Tallberg Arthur Ahnger Emil Lindh Gunnar Tallberg Georg Westling | 5 | 2h21'03" | - | 2 | 2h14'50" | 3 | 3 | 2 | 2h27'41" |
| 4 | Örn Finlàndia | Gustaf Estlander Curt Andstén Jarl Andstén Carl-Oscar Girsén Bertel Juslén | 3 | 2h17'28" | 1 | 3 | 2h14'54" | 1 | 2 | | |
| 5 | Norman Rússia | Ventseslav Kuzmichev Yevgeny Kun Pavel Pavlov Viktor Markov Yevgeny Lomach | 4 | 2h18'52" | - | 5 | 2h16'15" | - | 0 | | |
| 5 | K.S.S.S. 1912 Suècia | Fritz Sjöqvist Arvid Sjöqvist Ragnar Gripe Torsten Grönfors Gustaf Månsson | 6 | 2h23'46" | - | 6 | 2h16'33" | - | 0 | | |
| 5 | Bylina Rússia | Herman von Adlerberg Johan Färber Vladimir Yelevich Vladimir Lurasov Nikolay Podgornov | 7 | 2h27'59" | - | 7 | 2h21'43" | - | 0 | | |

## Àrea de regates

Per la cursa dels 8 metres es va emprar el camp de regates B.

## Condicions meteorològiques

| Data | Cursa | Descripció | Vel. vent | Sortida |
| 20 juliol 1912 | 1 | Lleugera brisa de l'est. | 5 knots (9.3 km/h) - 9 knots (17 km/h) | 11:30 |
| 21 juliol 1912 | 2 | Lleugera brisa pel matí. | 4 knots (7.4 km/h) - 6 knots (11 km/h) | 11:30 |
| 22 juliol 1912 | 3 | Vents molt lleugers | 5 knots (9.3 km/h) - 7 knots (13 km/h) | 11:10 |

## Referències

* ↑ «Sailing at the 1912 Stockholm Summer Games: Mixed 8 metres». sports-reference.com [Consulta: 7 març 2017]. «Còpia arxivada». Arxivat de l'original el 2009-07-19. [Consulta: 7 març 2017].
* 1 2 The Swedish Olympic Committee. Erik Bergvall. The Olympic Games of Stockholm 1912 - Official Report (PDF). Wahlström & Widstrand, 1913 [Consulta: 8 febrer 2015]. Arxivat 29 October 2012$^{[Datemismatch]}$ a Wayback Machine.
# Can Pallarés

Can Pallarés és una obra de Sarral (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Aquesta construcció respon tipològicament a la casa burgesa del segle xix. A principis de segle xx, amb la influència del modernisme, els constructors començaren a juxtaposar sobre aquella antiga estructura alguns elements decoratius, com rajoles de ceràmica vidrada o els enreixats artístics. En aquest cas, la utilització de l'arc d'inspiració islàmica a la portada respon també al nou gust d'aquell moment de filiació modernista.

## Referències

* ↑ «Can Pallarés». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].

## Enllaços externs

* «Can Pallarés». Inventari del Patrimoni Arquitectònic. Consell Comarcal Conca de Barberà.
# Virodaya Cinkaiariyan

Virodaya Cinkaiariyan (tàmil: வீரோதய சிங்கையாரியன்) fou un rei de la dinastia Aryacakravarti que va governar el regne de Jaffna al nord de la moderna Sri Lanka, de vers el 1371 al 1394.
El escriptor i historiador tàmil C. Rasanayagam va calcular el regnat de Virodaya Cinkaiariyan entre 1371 i 1394 mentre Swamy Gnanapirakasar el va calcular entre 1344 i 1380. Durant el seu regnat, el cap vanni Vanniar va incitar als singalesos a la rebel·lió, però aquesta fou supprimida i Virodaya va actuar llavors contra Vanniar.
El va succeir el seu fill Jeyaveera Cinkaiariyan.

## Notes

* ↑ யாழ்ப்பாண வைபவமாலை

## Referències

* C. Rasanayagam, Ancient Jaffna, Asian Educational Service, New Delhi, 1993. (First edition: Colombo, 1926)

## Enllaços externs

* Yalpana Vaipava Malai Arxivat 2007-09-30 a Wayback Machine.
# Tirs Pons Pons

Tirs Pons Pons (Es Mercadal, 12 d'abril 1939 - 7 d'abril 2013) va ser un polític menorquí del PSIB que fou el president del Consell Insular de Menorca entre 1983 i 1991.

## Trajectòria

Estudià magisteri i fou mestre del Col·legi Nacional Mixt d'es Castell. Promotor de l'Assemblea Democràtica de Menorca i fundador del Moviment Socialista Balear, d'on va sorgir el Partit Socialista de les Illes i el Moviment Socialista de Menorca, del que va ser membre del Secretariat del Consell d'Illa. Va pertànyer al Secretariat Polític del Partit Socialista de Menorca, pel qual fou escollit senador per Menorca a les eleccions generals espanyoles de 1979 amb la Candidatura Progressista Menorquina. Ha estat portaveu del Grup Mixt i vocal de les Comissions de Treball i Seguretat Social del Senat d'Espanya.
Ha participat en la creació del Sindicat de Treballadors de l'Ensenyament de les Illes el 1977, del que és membre del seu Consell Insular.
La legislatura 1987-1991 tingué Albert Moragues de vicepresident, que el succeí al principi de la legislatura següent. Fou elegit diputat a les eleccions al Parlament de les Illes Balears de 1983 i 1987.

## Referències

* ↑ Fitxa del Senat
* ↑ Tirs Pons i Pons (Es Mercadal, Menorca, 12 d'abril de 1939 – Palma, Mallorca, 7 d'abril de 2013)
* ↑ «Legislatures del Parlament de les Illes Balears». Arxivat de l'original el 2015-04-25. [Consulta: 30 abril 2015].
# Lawrence Klein

Lawrence Klein (anglès: Lawrence Robert Klein) (Omaha, 14 de setembre de 1920 - Gladwyne, 20 d'octubre de 2013) fou un economista nord-americà guardonat amb el Premi del Banc de Suècia de Ciències Econòmiques en memòria d'Alfred Nobel l'any 1980.

## Biografia

Va néixer el 14 de setembre de 1920 a la ciutat d'Omaha, població situada a l'estat nord-americà de Nebraska. Va estudiar càlcul infinitesimal al Los Angeles City College, i el 1942 es graduà en economia a la Universitat de Berkeley i el 1944 es doctorà a l'Institut Tecnològic de Massachusetts. Posteriorment treballà a la Universitat de Chicago, Michigan, Oxford i finalment la de Pennsilvània. El 1976 es convertí en conseller econòmic de Jimmy Carter de cara a les eleccions presidencials, però declinà formar part del govern presidit per aquest.

## Rercerca

Precursor dels models macroeconomètrics a partir de les idees exposades per Jan Tinbergen, deferí d'aquest usant una teoria econòmica alternativa i una tècnica estadística diferent. El 1969 creà el projecte «Link», que coordina l'estudi econòmic d'un bon nombre de països i permet elaborar una previsió conjuntural sobre el flux de capital i el comerç a escala mundial. L'any 1980 li fou concedit el Premi del Banc de Suècia de Ciències Econòmiques «per la formulació de models economètrics»'.

## Obra

* 1946: The Keynesian Revolution
* 1950: Economic Fluctuations in the United States, 1921-41
* 1955: An Econometric Model of the United States, 1929-52
* 1967: The Wharton Econometric Forecasting Model
* 1973: A Textbook of Econometrics
* 1975: The Brookings Model
* 1976: Econometric Model Performance
* 1982: Econometric Models As Guides for Decision Making
* 1983: The Economics of Supply and Demand
* 1995: Economics, Econometrics and The LINK

## Referències

* ↑ «Lawrence R. Klein» (en anglès). The Sveriges Riksbank Prize in Economic Sciences in Memory of Alfred Nobel 1980. Sveriges Riksbank, 1980. [Consulta: 9 gener 2019].
# Mutazilisme

El mutazilisme (àrab: المعتزلة, al-mu`tazila, ‘els que s'abstenen’) va ser un corrent de pensament islàmic aparegut al segle viii, alhora i en paral·lel que el sunnisme i el xiisme, però que va desaparèixer definitivament al segle xiii, essencialment integrat pel sunnisme.
La teologia mutazilita es basava en la lògica i el racionalisme, inspirant-se en la filosofia grega i en la raó (logos), les quals intentava combinar amb les doctrines islàmiques i demostrar-ne la compatibilitat. Aquesta idea, represa diverses vegades pels altres corrents musulmans, de vegades amb reticència, va retrocedir clarament a partir del segle xiii, quan les autoritats religioses sunnites van considerar que la revelació divina no ha de ser sotmesa a la crítica humana. Així, a partir d'Averrois, es viu una "pèrdua d'audiència de la filosofia en benefici de la mística". Abans d'això, però, l'enfocament filosòfic mutazilita va viure moments de gran influència, arribant a ser considerat, durant certs períodes, "doctrina d'Estat" sota el Califat Abbàssida.
Les idees filosòfiques heretades del mutazilisme continuen en part vigents dins del xiisme zaydita, però limitades només a alguns aspectes.

## Referències

* 1 2 Dominique Urvoy, La filosofia, entre raó i revelació, article de Les textes fondamentaux de la pensée en Islam, número especial de Le Point, novembre-desembre 2005.
# Vela als Jocs Olímpics d'estiu de 1920 - 10 metres

La regata de vaixells de 10 metres va ser una de les proves de vela que es van disputar al camp de regates d'Oostende durant els Jocs Olímpics d'Anvers de 1920. Es van disputar dues modalitats, 1907 i 1919 rating, amb la participació de dos vaixells amb un total de catorze participants procedents d'una nacionalitat. La competició es va disputar entre el 7 i el 9 de juliol de 1920.

## Medallistes

| Classe | Or | Plata | Bronze |
| 10 metres (1907 rating) | Noruega EledaErik Herseth Sigurd Holter Ingar Nielsen Ole Sørensen Petter Jamvold Gunnar Jamvold Claus Juell | No es concedí | No es concedí |
| 10 metres (1919 rating) | Noruega Mosk IICharles Arentz Willy Gilbert Robert Giertsen Arne Sejersted Halfdan Schjøtt Trygve Schjøtt Otto Falkenberg | No es concedí | No es concedí |

## Resultats finals
### 10 metres (1907 rating)

| Posició | Tripulació | Iot | Regata I | Regata I | Regata II | Regata II | Final |
| Posició | Tripulació | Iot | Pos. | Punts | Pos. | Punts | Pos. |
| 1 | Erik Herseth Sigurd Holter Gunnar Jamvold Petter Jamvold Claus Juell Ingar Nielsen Ole Sørensen | Noruega Eleda | 1 | 1 | 1 | 1 | 2 |

### 10 metres (1919 rating)

| Posició | Tripulació | Iot | Regata I | Regata I | Regata II | Regata II | Final |
| Posició | Tripulació | Iot | Pos. | Punts | Pos. | Punts | Pos. |
| 1 | Charles Arentz Robert Giertsen Willy Gilbert Arne Sejersted Halfdan Schjøtt Trygve Schjøtt Otto Falkenberg | Noruega Mosk II | 1 | 1 | 1 | 1 | 2 |
* NF - no finalitza / NS - no surt

## Referències

* ↑ Belgium Olympic Committee. Olympic Games 1920 – Officiel Report (PDF), 1957 [Consulta: 8 febrer 2015]. Arxivat 27 de setembre 2007 a Wayback Machine.
* ↑ «Olympic Medal Winners». International Olympic Committee. [Consulta: 7 febrer 2015].
# Can Serratacó (la Garriga)

Can Serratacó és una obra del municipi de la Garriga (Vallès Oriental) inclosa en l'Inventari del Patrimoni Arquitectònic de Catalunya.

## Descripció

Casa unifamiliar entre parets mitgeres. Consta de planta baixa, pis i golfes. El portal d'entrada és de pedra amb arc de mig punt adovellat. Les obertures de la planta pis són rectangulars i formen balcons, la llinda és de pedra. Les obertures de les golfes són de reduïdes dimensions, rectangulars. La coberta és a dues vessants.

## Referències

* ↑ «Can Serratacó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Winterville (Carolina del Nord)

Winterville és una població dels Estats Units a l'estat de Carolina del Nord. Segons el cens del 2000 tenia 8.586 habitants.

## Demografia

Segons el cens del 2000, Winterville tenia 4.791 habitants, 1.848 habitatges i 1.371 famílies. La densitat de població era de 755 habitants per km².
Dels 1.848 habitatges en un 38,6% hi vivien nens de menys de 18 anys, en un 53,6% hi vivien parelles casades, en un 17,5% dones solteres, i en un 25,8% no eren unitats familiars. En el 22,6% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,01.
Per edats la població es repartia de la següent manera: un 28% tenia menys de 18 anys, un 7,9% entre 18 i 24, un 34,3% entre 25 i 44, un 19,7% de 45 a 60 i un 10,2% 65 anys o més.
L'edat mediana era de 33 anys. Per cada 100 dones de 18 o més anys hi havia 79,6 homes.
La renda mediana per habitatge era de 37.230 $ i la renda mediana per família de 47.167 $. Els homes tenien una renda mediana de 36.004 $ mentre que les dones 30.000 $. La renda per capita de la població era de 19.810 $. Entorn del 10,3% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winterville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Winterville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Torre Realia BCN

La Torre Realia BCN és un gratacel situat a la Plaça d'Europa de l'Hospitalet de Llobregat.

## Història i descripció

Projectada pels arquitectes Toyō Itō i Fermín Vázquez (b720) i completada el 2009, té 24 pisos i una alçada de 112 m.
Comparteix sòcol amb l'hotel Porta Fira, amb el que dialoga a partir de la forma vermella sinuosa de la façana que reflecteix la forma general de l'hotel.

## Vegeu també

* Llista de gratacels del Barcelonès

## Referències

* 1 2 «Torres Fira». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* ↑ «Torre Realia BCN». Emporis. Arxivat de l'original el 26-10-2014.

## Enllaços externs

* «Torres Fira». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Tirrè

«Tirrè» té aquests significats:
* Tirrè o Mar Tirrena, cos d'aigua part de la mar Mediterrània al sector entre la península Itàlica i les illes de Còrsega, Sardenya i Sicília
* Tirrè (fill d'Atis), heroi fill d'Atis i de Cal·lítea o d'Heracles i d'Òmfale, segons altres genealogies
Vegeu també * Tirrens
# Las últimas horas

Las últimas horas és una pel·lícula espanyola de drama històric del 1966 escrita i dirigida per Santos Alcocer Bádenas. Fou el primer guió en el que va participar José Luis Garci, tot i que no apareix als títols.

## Sinopsi

La pel·lícula mostra a través dels ulls d'Isidro, un jove periodista, el que va passar els darrers dies del regnat d'Alfons XIII d'Espanya. El diumenge 12 d'abril de 1931 se celebraren les eleccions municipals espanyoles de 1931. En saber-se el resultat Juan de la Cierva s'ofereix a liderar un nou cap d'estat, però Niceto Alcalá Zamora amenaça de no poder contenir les masses. Aleshores el rei pren la decisió de marxar del país. En el viatge nocturn en automòbil el 14 d'abril fa un repàs mental del que havia canviat a Madrid des que fou coronat fins aleshores.

## Repartiment

* Ángel Picazo... Alfons XIII
* María José Alfonso ... Almudena
* Sancho Gracia ... Isidro
* Alfredo Mayo ... Juan de la Cierva
* Ángel Calero ... Comte de Romanones
* Ricardo Canales ... Almirall Aznar
* Matilde Muñoz Sampedro ... Mare d'Isidro
* Beni Deus ... Dámaso Berenguer
* Jorge Vico... Sebas

## Premis

Als Premis del Sindicat Nacional de l'Espectacle de 1965 Tedy Villalba va rebre el premi als millors decorats.

## Referències

* ↑ La Familia Nebrija crece con las aportaciones del profesor Diego Moldes González, Universidad Nebrija, 3 de setembre de 2019
* ↑ Félix Martialay El cine español durante el franquismo, p. 162-166

## Enllaços externs

* Las últimas horas a YouTube
# Fiandraia romeii

Fiandraia romeii és una espècie extinta de mamífers notoungulats, possiblement de la família dels interatèrids, que visqueren a Sud-amèrica durant el Miocè. Se n'han trobat restes fòssils a l'Uruguai. Es tracta de l'única espècie del gènere Fiandraia. Des de la seva descripció, ha estat classificat successivament com un mesotèrid, un toxodòntid i un interatèrid.

## Referències

* 1 2 Entrada «Fiandraia romeii» de la Paleobiology Database (en anglès). [Consulta: 24 setembre 2024].
# Ophelia Dahl

Ophelia Magdalena Dahl (Oxford, 12 de maig de 1964) és una defensora de la justícia social i l'assistència sanitària britànica.
Des de gener de 2008 Dahl és la presidenta i directora executiva de Partners In Health (PIH), una organització de salut sense fins de lucre amb seu a Massachusetts dedicada a promoure una "opció preferencial pels pobres". Va trobar per primera vegada Paul Farmer, el futur cofundador de PIH, amb divuit anys com a voluntari a Haití i des de llavors ha dedicat la seva vida a la defensa de la justícia social i l'equitat sanitària.
Com a cofundador i membre clau de l'equip de PIH, Dahl va sortir de forma destacada al llibre Mountains Beyond Mountains, escrit per Tracy Kidder, que descriu el treball de l'organització i la vida de Farmer. El desembre de 2006 Ophelia Dahl i Paul Farmer van rebre la medalla de la Union Theological Seminary de Nova York.
Dahl és filla de l'actriu Patricia Neal i de l'escriptor Roald Dahl. Dahl va contribuir al llibre The Roald Dahl Treasury, (2003), un recull d'històries, memòries, cartes i poemes del seu pare, i en l'actualitat està escrivint unes memòries sobre Roald Dahl. És una administradora del Museu i Centre d'Història Roald Dahl.
Dahl es va graduar pel Wellesley College com a Davis Scholar i va pronunciar el discurs de graduació del Wellesley el 2006.
El 2011 va ser nomenada pel Boston Globe com una de les tres persones de Boston de l'any, juntament amb el cofundador de Partners In Health, Paul Farmer, i un alt càrrec de la mateixa entitat, Louise Ivers. El motiu principal va ser resposta de l'ONG amb el terratrèmol d'Haití de 2010. El 2011 va guanyar el premi Idealista de Social Capital Inc., atorgat el 30 de març del 2011.

## Referències

* ↑ "PIH Governance, Partners in Health Official Site" Arxivat 2010-04-26 a Wayback Machine..
* ↑ "Remarks by the 2005 International Development Conference Panel on Delivery Innovations" Arxivat 2011-07-09 a Wayback Machine..
* ↑ "Roald Dahl Museum and Story Centre Official Site".
* ↑ "Wellesley Commencement Press Release" Arxivat 2012-02-05 a Wayback Machine..
* ↑ "Ophelia Dahl's Commencement Address to the Wellesley College Class of 2006" Arxivat 2012-02-05 a Wayback Machine..
* 1 2 "Bostonians of the Year".

## Enllaços externs

* Partners In Health Director's Message Arxivat 2006-04-29 a Wayback Machine.
* Telegraph Article Arxivat 2007-05-13 a Wayback Machine.
* Ophelia Dahl's Union Medal acceptance speech podcast Arxivat 2007-02-10 a Wayback Machine.
* Ophelia Dahl Arxivat 2017-03-02 a Wayback Machine., vídeo produït per Makers: Women Who Make America